CELEX: C2006/086/62
Language: el
Date: 2006-04-08 00:00:00
Title: Υπόθεση T-8/06: Προσφυγή της  12ης Ιανουαρίου 2006  — FAB Fernsehen aus Berlin κατά Επιτροπής

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/31
            
         Προσφυγή της 12ης Ιανουαρίου 2006 — FAB Fernsehen aus Berlin κατά Επιτροπής
   (Υπόθεση T-8/06)
   (2006/C 86/62)
   Γλώσσα διαδικασίας: η γερμανική
   Διάδικοι
   
      Προσφεύγουσα: FAB Fernsehen aus Berlin GmbH (Βερολίνο, Γερμανία) [Εκπρόσωπος: ο δικηγόρος A. Böken]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 9 Νοεμβρίου 2005 απόφαση της Επιτροπής των Ευρωπαϊκών Κοινοτήτων (κρατική ενίσχυση που χορήγησε η Ομοσπονδιακή Δημοκρατία της Γερμανίας για την εισαγωγή της ψηφιακής επίγειας τηλεοράσεως [DVB-T] στο Βερολίνο-Βρανδεμβούργο), C(2005)3903 τελ..
            
         Ισχυρισμοί και κύρια επιχειρήματα
   Η προσφεύγουσα προσβάλλει την απόφαση C(2005)3903 τελ. της Επιτροπής, της 9ης Νοεμβρίου 2005, που αφορά την κρατική ενίσχυση για την εισαγωγή της ψηφιακής επίγειας τηλεοράσεως (DVB-T) στο Βερολίνο-Βρανδεμβούργο. Με την προσβαλλόμενη απόφαση η Επιτροπή κήρυξε ασυμβίβαστη με την κοινή αγορά την ενίσχυση που χορήγησε η Ομοσπονδιακή Δημοκρατία της Γερμανίας στους μετέχοντες στο DVB-T ιδιωτικούς ραδιοτηλεοπτικούς φορείς και υποχρέωσε την Ομοσπονδιακή Δημοκρατία της Γερμανίας να αναζητήσει την παρανόμως δοθείσα ενίσχυση από τους ωφεληθέντες και, κατά συνέπεια, και από την προσφεύγουσα.
   Προς στήριξη της προσφυγής της η προσφεύγουσα ισχυρίζεται ότι οι δοθείσες επιχορηγήσεις δεν αποτελούν κρατικές ενισχύσεις σύμφωνα με το άρθρο 87, παράγραφος 1, ΕΚ. Εκτός αυτού, δεν στοιχειοθετείται κρατική ενίσχυση και για τον λόγο ότι συντρέχουν οι προϋποθέσεις του άρθρου 86, παράγραφος 2, ΕΚ. Επιπλέον, η προσφεύγουσα προβάλλει ότι, στην περίπτωσή της, το μέτρο δεν επηρεάζει τις μεταξύ κρατών μελών συναλλαγές και, κατά συνέπεια, η προσβαλλόμενη απόφαση είναι παράνομη κατά τούτο.
   Περαιτέρω, η προσφεύγουσα στηρίζει την προσφυγή της στο ότι, αν η επιχορήγηση θεωρούνταν ως ενίσχυση κατά την έννοια του άρθρου 87, παράγραφος 1, ΕΚ, θα συμβιβαζόταν με την κοινή αγορά βάσει του άρθρου 87, παράγραφος 3, ΕΚ. Στο πλαίσιο αυτό, η προσφεύγουσα προβάλλει εσφαλμένη άσκηση της διακριτικής ευχέρειας που διαθέτει η καθής κατά την εκτίμηση αν η επιχορήγηση μπορεί να θεωρηθεί ότι συμβιβάζεται με την κοινή αγορά σύμφωνα με το άρθρο 87, παράγραφος 3, στοιχεία γ' και δ', ΕΚ.